Egun on guztioi. Osoko bilkurari hasiera emango diogu. Txartelekin arazoren bat, hor goian? Bada, hurrengorako konponduko dugu. Arazorik baldin baduzu, txartelak begiratu eta hurrengorako, bozketetarako konponduko dugu. Gai-zerrendako puntu bakarra: "Bateraezintasunen Behin Behineko Batzordeak egindako irizpena, legebiltzarkide jaun-andreek izan litzaketen bateraezintasun-zioei buruzkoa. Eztabaida eta behin betiko ebazpena". Legebiltzarraren Erregelamenduko 8. artikuluaren arabera, osoko bilkura bilduta dago Bateraezintasunen Behin Behineko Batzordeak aurkeztutako irizpenari buruzko eztabaida eta behin betiko ebazpena egiteko. Batzordeko kideren batek hitza hartu nahi du? Batzordeak irizpena bozketarik gabe onetsi duenez, eta lehen izandako aurrekariak aintzat hartuz, proposatzen dizuet osoko bilkuran ere irizpena bozketarik gabe onestea. Inor aurka…? Ez? Horrenbestez, onetsi egiten da irizpena. Osoko bilkurari amaiera eman aurretik, Legebiltzarraren Erregelamenduko 8.2 eta 165.1 artikuluetan xedatutakoaren arabera, jakinarazi nahi dizuet lehendakari honek, Mahaia eta Bozeramaileen Batzordea entzun ondoren, erabaki duela Eusko Jaurlaritzaren lehendakaria izendatzeko osoko bilkurarako deia egitea azaroaren 23rako, goizeko 09:30erako. Lehendakarigaiak aurkezteko epea azaroaren 18an amaituko da, 09:30ean. Gai-zerrenda agortu denez, osoko bilkurari amaiera ematen diogu. Goizeko hamarrak eta bost ziren.